Töllin tyttö
Töllin tyttö pienokainen,
 Sinisilmä, palmupää,
 Sarastaissa juhla-aamun
 Kirkkotielle kiirehtää.

 Hevon tiuvut tiltitystä
 Soivat tiellä yhtenään:
 Rikkahia, mahtavia
 Hevosilla kyyditään!

 Töllin tyttö köyhä, halpa,
 Rikkomatkan käydä saa.
 Pakkastuisku töllin tytön
 Poskipäitä punoittaa.

 Mutta Herran huonehessa
 Tyttö töllin pienoisen
 Ompi sanankuulijana
 Aivan yhdenvertainen!

Anton Hasti.

Lähde: Työmies 2.1.1904.

Anton Hasti
Runot
Työmies
1904